Drustu pagasts

Drustu pagasts ir Smiltenes novada teritoriāla vienība. Pagasta centrs atrodas Drustos. Robežojas ar sava novada Launkalnes un Variņu pagastiem, Gulbenes novada Rankas pagastu, Cēsu novada Jaunpiebalgas, Zosēnu un Dzērbenes pagastiem.

 Daba 
 Hidrogrāfija 
 Upes 
Dzestrene, Gauja, Naucupīte, Palsa, Pērļupe, Stādiņupīte, Ubeja.

 Ezeri 
Pagasta teritorijā ir 22 ezeri un 25 ūdenskrātuves ar platību lielāku par 1 ha.

Aldaru ezers, Auļukalna ezers, Brengūzis, Draudzesskolas ezers, Duniju ezers, Dūķis, Jaundrustu ezers, Jēcu ezers, Kreiļu ezers, Krogus ezers, Līnaizis, Naucu ezers, Nesaules ezers, Papalsis, Raudu ezers, Seisums, Slepkavu ezers, Stādiņu ezers, Tabiņu ezers, Valdieris un Vieslavēnu ezers.

 Ūdenstilpes 
Bumberģa dīķis, Glāznieku dīķi, Lībiešu dīķis, Tulču dīķis.

 Vēsture 
Drusti pirmoreiz minēti 13. gadsimtā. 1262. gadā tie kļūst par bīskapa Alberta īpašumu. Dzērbenes—Drustu draudzes novads bija viens no 16 Vidzemes guberņas Cēsu apriņķa draudzes novadiem.
1935. gadā pagasta platība bija 120 km² un tajā bija 1521 iedzīvotājs.V.Salnais, A. Maldups. Pagastu apraksti (Pēc 1935. gada tautas skaitīšanas materiāliem). Valsts statistikas pārvalde. Rīga: 1935.
1945. gadā pagastā izveidoja Drustu un Pērļupes ciema padomes. 1951. gadā Drustu ciemam pievienoja daļu Pērļupes ciema, 1956. gadā Launkalnes ciemu, 1975. gadā Gatartas ciemu. 1990. gadā Drustu ciems pārdēvēts par pagastu. 2009. gadā Drustu pagasts apvienots ar Raunas pagastu izveidojot Raunas novadu. 2021. gadā Raunas novadu iekļāva Smiltenes novadā.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 

Apdzīvotās vietas: Auļukalns, Baižas, Briņģi, Drusti, Dūķi, Gatarta, Jaundrusti, Mīlakšas, Skripsti, Tulči, Vāgāni.

 Ievērojamas personības 
 Augusts Briedis (1877—1937), latviešu žurnālists un politiķis.
 Jānis Barons (1898—1944), latviešu karavīrs, nacionālais partizāns.
 Jānis Burdajs (1909—1941), latviešu dzejnieks.
 Kārlis Barons (1912—1996), latviešu daiļdārznieks un ainavu arhitekts.
 Heinrihs Hāgemeisters (1784—1845), vācbaltiešu jurists un politiķis. Iestājās par latviešu tautskolu un Vidzemes skolotāju semināra dibināšanu.
 Ludvigs fon Hāgemeisters (1780—1833), vācbaltiešu jūrnieks, Aļaskas gubernators
 Pēteris Bērziņš (1882—1954), latviešu publicists un vēsturnieks.

 Saimniecība 
 Transports 

 Izglītība un kultūra 

 Tūrisms 
Drustu Piltiņkalnā izveidota ainavu skatvieta ar labirintu, kura tiek prezentēta kā svētvieta.

 Atsauces 

Kategorija:Vidzeme
Kategorija:Smiltenes novada pagasti